cyanic-selkie/wikianc huggingface dataset:
Ֆաթիմա Պտաչեկ
Կենսագրություն
Արդեն 2013 թվականին նկարահանվել է հեռուստատեսային ավելի քան 70 գովազդում (Ralph Lauren, Benetton, Тhe Gap, McDonald’s, Pillsbury Toaster Strudels, Bisquick, McCormick... ): 2006 թվականին հիմնադրել է պատանի մոդելների գործակալություն` «Wilhelmina Models», 2016 թվականից համագործակցում է «Abrams Artists Agency»-ի հետ ։
Դերասանական գործունեությունը սկսել է 2006 թվականին՝ «Միսս Լորի և Հուփեր» հեռուստատեսային սերիալի նկարահանումներով։ Նա հնչյունավորել է այլ մուլտիպլիկացիոն սերիալներ (հատկապես հայտնի է դարձել ճամփորդուհի Դաշայի մասին պատմող սերիալով), նկարահանվել է հեռուստատեսային և գեղարվեստական ֆիլմերի էպիզոդիկ դերերում։ 2010 թվականին մասնակցել է «BioShock 2» տեսախաղերի ձայնագրմանը ։
Որպես դերասանուհի՝ ճանաչում է ստացել ռեժիսոր Շոն Քրիստենսենի «Պարետային ժամ» կարճամետրաժ ֆիլմում նկարահանվելով, որտեղ խաղացել է բարոյալքված հերոսի 9-ամյա զարմուհու դերը, որը նրա մեջ ապրելու ցանկություն է ներշնչում և փրկում ինքնասպանությունից։ Այս ֆիլմն «Օսկարի» է արժանացել 2013 թվականի Լավագույն կարճամետրաժ խաղարկային ֆիլմի համար, ինչպես նաև մրցանակներ է ստացել 39 միջազգային և ազգային կինոփառատոներում ։
2014 թվականին Շոն Քրիստենսենը դրա հիման վրա բեմադրել է լիամետրաժ «Մինչև ես չանհետանամ» ֆիլմը, որտեղ Ֆաթիմա Պտաչեկը խաղացել է նույն հերոսուհու դերը, բայց արդեն 11 տարեկան հասակում ։ Այս ֆիլմը հանդիսատեսի համակրանքի մրցանակ է ստացել Վենետիկի միջազգային կինոփառատոնում։ Այն ներկայացվել է ևս տասը միջազգային փառատոներում և արժանացել տասնհինգ մրցանակի։ Մեծ ժողովրդականություն է ձեռք բերել «Sophia, So Far» երգի երաժշտության ներքո բոուլինգի սրահում աղջկա պարով ֆիլմի մի հատված, որը գրել է ինքը՝ Շոն Կրիստենսենը, որը, լինելով բրուքլինյան «Stellastarr» խմբի ֆրոնտմեն, օգտագործել է այդ երգը դեռևս 2012 թվականին «Պարետային ժամ» ֆիլմում, իսկ հետո կրկին՝ «Մինչև ես անհետանամ» ֆիլմում ։
2014 թվականին ռեժիսոր Իվեն Օպենհայմերի «Խաղը կյանքում» մանկական ֆիլմում նկարահանվել է երկրորդ պլանի դերում։ Գլխավոր հերոսուհու դերը կատարել է Ունա Լոուրենսը ։
Դերասանուհին ծնողների հետ ապրում է Նյու Յորքում։ Երկար ժամանակ Ֆաթիմա Պտաչեկը երազում էր հանդես գալ Օլիմպիական խաղերում։ Դերասանուհու ծրագրերի թվում էին Հարվարդի համալսարան ընդունվելը, փաստաբանի մասնագիտություն ստանալը և ԱՄՆ առաջին կին նախագահ ընտրվելը ։
2016 թվականի ապրիլին Ֆաթիմա Պտաչեկը հայտնվել էր սկանդալի կենտրոնում, որը տեղի էր ունեցել «The World School» մասնավոր էլիտար դպրոցում (որտեղ նա սովորում էր), որտեղ սովորելու արժեքը տարեկան հասնում է 40000 դոլարի։ Դպրոցականների խմբին, որի կազմում եղել է նաև Պտաչեկը, դպրոցի լոգարանում հայտնաբերել են բուրավետ խառնուրդներ ծխելիս։ Դերասանուհու համար պատիժն ավելի մեղմ է եղել, քան միջադեպի մյուս մասնակիցների համար, ինչը զայրացրել է նրանց ծնողներին ։
2018 թվականից Պտաչեկը Սթենֆորդի համալսարանի ուսանող է ։
Հասարակական գործունեություն
Ֆաթիմա Պտաչեկը ՁԻԱՀ-ով հիվանդ երեխաների պաշտպանությամբ զբաղվող «Elizabeth Glaser Pediatric AIDS Foundation» կազմակերպության կամավոր և դեսպան է ։ Համագործակցում է «Morgan Stanley Children’s Hospital»-ի և «Make-A-Wish Foundation» բարեգործական հիմնադրամների հետ, որն օգնում է իրականացնել մահացու հիվանդ երեխաների, բարեգործական այլ ասոցիացիաների ցանկությունները ։
Ֆիլմեր
2007-2010 թվականներին «Միսս Լորի և Հուփեր» (Miss Lori and Hooper) մուլտսերիալում հնչյունավորել է Սալիին։
2009 թվականին Լիլիի դերով ներկայացել է «Speed Grieving» ֆիլմում։
2009 թվականին ներկայացել է «Գեղեցիկ կյանքը» հեռուստասերիալում։
2009 թվականին ներկայացել է «Սեզամ փողոց» (Sesame Street) հեռուստասերիալի «Frankly, It's a Habitat» սերիայում՝ մարմնավորելով Միշել Օբամայի դստերը։
2010 թվականին ներկայացել է «Ետ թռչել» (The Rebound) ֆիլմում՝ մարմնավորելով մոզամբիկցի աղջկա։
2010 թվականին Օլիվյայի դերով ներկայացել է «Հարգելի բժիշկ» (Royal Pains) հեռուստասերիալի «Frenemies» սերիայում։
2011 թվականին Բեքի Սալեռնոյի դերով ներկայացել է «Փորձարկումների մարմին» (Body of Proof) հեռուստասերիալում։
2011 թվականին Ջեսիի դերով ներկայացել է «Ամեն ինչ հնարավոր է» (Body of Proof) ֆիլմում։
Ռացիոնալիզմ (այլ կիրառումներ)
Ռացիոնալիզմ (լատիներեն՝ rationalis-բանական),
Ֆաթիմա Պտաչեկ
Ֆիլմեր
2012-2014 թվականներին «Ճամփորդուհի Դաշան» (Body of Proof) մուլտսերիալում հնչյունավորել է Դաշային։
2012 թվականին Սոֆիայի դերով ներկայացել է «Պարետային ժամ» ֆիլմում։
2012 թվականին «Ճամփորդուհի Դաշայի թագավորական փրկությունը» (Dora's Royal Rescue) մուլտֆիլմում հնչյունավորել է Դաշային։
2012 թվականին Փիլար Սանչեսի դերով ներկայացել է «Օժտվածը» (A Gifted Man) հեռուստասերիալի «In Case of Complications» սերիայում։
2013 թվականին Անժելայի դերով ներկայացել է «Հայրիկ» («Tio Papi») ֆիլմում։
2013 թվականին Ամանդայի դերով «Իսպանացի Հարլեմի հրաշքը» («A Miracle in Spanish Harlem») ֆիլմում։
2014 թվականին Սոֆիայի դերով ներկայացել է «Մինչև ես չանհետանամ» (Before I Disappear) ֆիլմում։
2014 թվականին Իզաբելլայի դերով ներկայացել է «Փոքր խաղ» (A Little Game) ֆիլմում։
Մրցանակներ
2014 թվականին արժանացել է «Երիտասարդ դերասան» մրցանակի՝ որպես «Գեղարվեստական ֆիլմում լավագույն երիտասարդ դերասանուհի» («Հայրիկ» ֆիլմ) ։
2014 թվականին արժանացել է «Northeast Film Festival» մրցանակի՝ որպես «Գեղարվեստական ֆիլմում լավագույն երիտասարդ դերասանուհի» («Մինչև ես չմահանամ» ֆիլմ) ։
2014 թվականին արժանացել է «Imagen Foundation Award» մրցանակի՝ որպես «Լավագույն երիտասարդ դերասանուհի» («Ճամփորդուհի Դաշան» և «Մինչև ես չմահանամ» ֆիլմեր) ։
2014 թվականին արժանացել է «Cortopolis, Festival Internacional de Cortometrajes de Madrid» մրցանակի՝ որպես «Կնոջ լավագույն դեր» («Հիմա կամ երբեք» ֆիլմ) ։
2014 թվականին արժանացել է «Imagen Awards» մրցանակի
2015 թվականին արժանացել է «Northeast Film Festival» մրցանակի («Rising Star Award» անվանակարգում) ։
2015 թվականին առաջադրվել է «Imagen Awards» մրցանակի՝ որպես «Հեռուստատեսային ֆիլմում լավագույն երիտասարդ դերասանուհի» («Դաշան և ընկերները. արկածներ քաղաքում» ֆիլմ) ։
Գրականություն
Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացիներ իռլանդական ծագմամբ Կատեգորիա:«Երիտասարդ դերասան» մրցանակի դափնեկիրներ Կատեգորիա:Ֆոտոմոդելներ Կատեգորիա:Դերասանուհիներ այբբենական կարգով Կատեգորիա:21-րդ դարի դերասանուհիներ Կատեգորիա:Ամերիկացի դերասանուհիներ Կատեգորիա:Սթենֆորդի համալսարանի շրջանավարտներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի մոդելներ Կատեգորիա:Ամերիկացի երեխա դերասանուհիներ
Այստեղ եղել է Վովան
«Այստեղ եղել է Վովան » (Здесь был Вова), ակցիա, որ անցկացրել են նկարիչներ Նատալյա Դուրիցկայան և Սերգեյ Սապոժնիկովը 2010 թվականի հունվարի 10-ին Դոնի Ռոստովում՝ Գազետնի փողոցի հասարակական զուգարանի տղամարդկանց բաժնում         ։
Ակցիայի մասին
2010 թվականի մայիսին «Վատա» պատկերասրահում տեղի է ունեցել «Այստեղ եղել է Վովան» ցուցահանդես-փաստաթղթավորումը Ժամանակակից արվեստի առաջին հարավռուսական բիենալեի («Հայեցակարգայնություն։ Այստեղ և այնտեղ» («Концептуализм: здесь и там») նախագիծ) ուղղահայաց ծրագրի շրջանակներում ։
«Այստեղ եղել է Վովան» ակցիայի տեսագրությունները ներառվել են «O, Sortie» ֆիլմում, որը նկարահանել է ռեժիսոր Ռուֆատ Հասանովը 2010 թվականին ։
Արտաքին հղումներ
Կատեգորիա:Ցուցահանդեսներ
Տո Սուա
Տո Սուա (Բառացիորեն թարգմանվում է որպես Մեծ անցք, To Sua Ocean Trench), հրաբխային ծագման ոչ մեծ ջրամբար, գտնվում է Սամոաի Ատուա շրջանի Ուպալու կղզու վրա։
Լիճը համարվում է տեղի տեսարժան վայրերից մեկը և հայտնի զբոսաշրջային վայր է ։
Լճի ջուրը առանձնանում է հատուկ թափանցիկությամբ, նրանից այն կողմ հերթությամբ կարելի է տեսնել ավազե հատակը և ձկների զանազան տրոպիկական ֆաունան ։
Ծանոթագրություններ
Կատեգորիա:Լճեր այբբենական կարգով Կատեգորիա:Սամոայի աշխարհագրություն
Վիտիցա
Վիտիցա (նաև՝ Վիտիկ, Վիտիզա, ), վեստգոթերի թագավոր, ով իշխել է 698 թ.-ից 710 թվականներին։
Կենսագրություն
Վիտիցան եղել է Էգիկայի որդին։ 698 թվականին Էգիկան նրան նշանակել է կառավարչակից։ Սկզբնական շրջանում որպես կառավարման շրջան նրան տրվել է սուեբիների նախկին թագավորթւոյան տարածքը (այսինքն՝ Գալիսիան) Տուի նստավայրով ։ Սակայն Էգիկա թագավորի առողջության վատթարացման պատճառով Վիտիցան շուտով կանչվում է Տոլեդո։ 701 թվականի նոյեմբերի 15-ին նա օծվում է որպես թագավոր ։
Վիտիցայի կառավարման մասին գրեթե ոչինչ հայտնի չէ։ Վավերագիրները նրա մասին հայտնում են իրար հակասող տեղեկություններ։ Մոսարաբյան ժամանակագրությունը նշում է, որ «ժառանգելով հայրական գահը՝ նա իրեն դրսևորեց որպես անհեթեթ, ամբարտավան մարդ, սակայն բարձրագույն մակարդակի բարեգութ և իշխեց 15 տարի։ Նա ընդունում էր ոչ միայն նրանց, ում իր հայրը զրկել էր վստահությունից, այլ նաև հանուն գթության նրանց, ով արտաքսվել էր։ Նա նաև վերականգնեց փոքր վասալների կարգավիճակը։ Սկզբնական շրջանում Վիտիցան ուրախության շարժառիթ դարձավ այն բանի համար, որ կրճատեց մեծ տուրքը, որը սահմանվել էր նրա հոր կողմից, բարեգթորեն վերադարձրեց նրանց հողերը, ովքեր դրանցից արտաքսվել էին։ Վերջապես, նա բոլորին կանչեց մի վայր և հրապարակայնորեն այրեց բոլոր պարտավորությունները, որոնք սահմանվել էին իր հոր կողմից ենթակաների նկատմամբ ոչ արդար եղանակով։ Նա ոչ միայն ազատ արձակեց անմեղներին, այլ նաև վերադարձրեց նրանց իրերը, իսկ ինչը որ բռնագանձվել էր գանձարանի կողմից, փոխհատուցեց թագավորական միջոցներից» ։
Սակայն «Ալֆոնսո III-ի ժամանակագրությունը» պնդում է, որ «նա անառակ ու սրբապիղծ էր։ Նա չէր լսում խորհուրդներ։ Նա խախտում էր օրենքները։ Նա ուներ բազմաթիվ կանայք ու հարճեր։ Եվ որպեսզի կանխի իր մասին վատ պատկերացումների ձևավորումը, նա կարգադրել է եպիսկոպոսներին, քահանաներին և սարկավագներին պահել կանայք» ։
Ընդհանուր առմամբ Վիտիցան շարունակում էր հոր վարած քաղաքականությունը։ Մի կողմից նա թեթևացնում էր Էգիկայի սահմանած խիստ պայմանները՝ հնարավորություն տալով արտաքսվածներին վերադառնալ հայրենիք։ Համաներ վածներին վերադարձվում էին իրենց ունեցվածքը։ Շատերը փոխհատուցվեցին թագավորական գանձարանից։ Հնարավոր է խոսքը վերաբերում է Էրվիգայի կողմնակիցներին։ Այդ քայլերը հանգեցրեցին վերնածավի կենտրոնացմանը թագավորի շուրջ։ Որոշ ժամանակ անց կազմակերպվեց դավադրություն, որի ղեկավարումը ստանձնեց Պելայոն։ Դեռևս Պելայոյի հայրը՝ դուքս Ֆավիլան հակամարտության մեջ էր մտել Վիտիցայի հետ։ Հնարավոր է, որ Ֆավիլան այդ ժամանակ բավականին հմուտ գործիչ էր և բացառված չէ, որ նաև հանդիսանում էր թագավորի որևէ բարեկամ, այնպես որ Էգիկան միգուցե նրան ուղարկել էր Գալիսիա որպես Վիտիցայի օգնական կամ նրա խնամակալ։ Վերջինը, սակայն, չէր պատրաստվում հաշվի նստել այդպիսի օգնականի հետ և առավել ևս ենթարկվեր նրան։ Այդ հանգամանքն էլ հնարավոր է հակամարտության պատճառ էր դարձել, որի հետևանքով Վիտիցան սպանեց Ֆավիլին։ Այժմ որդին որոշել էր վրեժխնդիր լինել։ Ճիշտ է, դավադրությունը ձախողվեց, և Պելեոն արտաքսվեեց երկրի հյուսիս՝ Աստուրիա։
Հնարավոր է նա փորձում էր իր թագավորական իշխանությունը փոխանցել իր անչափահաս որդուն՝ Ագիլային։ Ազնվականության այն մասը, որը դեմ էր այդ Վիտիցայի այդ քայլին, ամբողջությամբ ջախջախվեց և պատժվեց։ Ինչպես պնդում է «Ալֆոնսո III-ի ժամանակագրությունը»՝ Վիտիցան մահացել է իր բնական մահով Տոլեդոյում իր կառավարման 10-րդ տարում ։ Մոսարաբյան ժամանակագրությունը հայտնում է, որ նա մահացել է իր կառավարման 15-րդ տարում ։ Հավանաբար հաշվարկված են նաև հոր հետ համակառավարիչ լինելու տարիները։
Սակայն, Վիտիցայի մահից հետո ազնվականությունը ապստամբեց գահաժառանգության դեմ։ Ագիլան գտնվում էր հյուսիսում, և նրա փոխարեն հարավային վեստգոթների թագավոր հռչակվեց Բաետիկայի դուքս Ռոդերիխը ։
Արտաքին հղումներ
Կատեգորիա:Տոլեդո քաղաքում մահացածներ Կատեգորիա:Վեստգոթերի թագավորներ Կատեգորիա:Վեստգոթեր Կատեգորիա:Կաթոլիկ միապետներ
Բիլիբինսկի շրջան
Ստեղծվել է 1930 թվականին։ Վարչական կենտրոնը՝ Բիլիբինո ։
Աշխարհագրություն
Շրջանի տարածքի մակերեսը կազմում է 174700 կմ²։
Բնակչություն
2012 թվականի մարդահամարի արդյունքներով շրջանում բնակվում էր 7801 մարդ։ Բնակչության խտությունը կազմում էր 0,04 մարդ/կմ²։
247 °F
«247 աստիճան ֆարենհայթ» (247 °F), ֆիլմի ռեժիսոր Լևան Բարխ, Վրաստան 2011 թվական։
Սյուժե
Չորս ընկերներով ուղևորվում են լճի մոտ գտնվող տունը, որպեսզի ուրախ անցկացնեն հանգստյան օրերը... Բայց հանգիստը վերածվում է իսկական մղձավանջի, երբ նրանցից երեքը հայտվում են տաք շոգեբաղնիքում։ Կանչում էին օգնություն, բայց անարդյունք։ Ջերմաստիճանը գնալով բարձրանում էր։ Յանը ստիպված կոտրում է պատուհանը։ Նրանք գտնվում էին կայունաջերմոցի ջերմաչափի հետնակողմում և որոշում են դրան ձերռք չտալ։ Դուրս գալու փորձի ժամանակ Յանը կարճ միացում է առաջացնում, հույս ունենալով, որ կանջատի տաքացուցիչը։ Դա չի հաջողվում։ Վազող շունը լսում է օգնության ձայները և վազում է Վեիդի մոտ, որպեսզի նրան բերի շոգեբաղնիքի մոտ, բայց նա չի հասկանում շանը, մտածելով, որ հրավառություն է։ Վերջապես Ռենեն որոշում է հանել կայունաջերմոցը։ Ջենը խանգարում էր նրան այդ իրականացնել, և Ռենեն ընկնում է։ Անսպասելիորեն Յանը սկսում է խելացնոր ծիծաղել և կոտրում է տաքացուցիչը։ Մի քանի վայրկյան հետո այն պայթում է, Յանին նետելով շոգեբաղնիքի անկյունը։ Դուռը բացվում է և դուրս է գալիս Ջենը։ Նա գնում է սառնարանի մոտ, վեցնում է ջրի շիշը ու ագահությամբ խմում է այն։ Հետո աղջիկը գնում է ննջասենյակ, նստում է մահճակալին և լսում է Ռենեի ձայները։ Այնուհետև նա գալիս է գիտակցության սաունայի անկյունում։ Դա ընդամենը տեսիլք էր թվում։ Նա ամբողջ ուժերով փորձում է փրկել Ռենեին։ Հետո աղջիկը կորցնում է գիտակցությունը։ Հետագայում երևում է պատճառը, թե ինչու էին ընկերները հայտնվել շոգեբաղնիքում։ Հաջորդ գործողությունը սկսվում է մի քանի րոպե հետո։ Գալիս է ոստիկանությունը և շտապ օգնությունը։ Ոստիկանությունը հարցաքննում է Վեիդին, իսկ բժիշկները Ջենին և Ռենեին տեղափոխում են հիվանդանոց։
Տես նաև
Կատեգորիա:2011 ֆիլմեր Կատեգորիա:Սարսափ ֆիլմեր Կատեգորիա:Անգլերեն ֆիլմեր Կատեգորիա:Վրացական ֆիլմեր
Թխկի սրատերև
Թխկի սրատերև , ունի բավական տարածման բավական մեծ արեալ՝ Կովկաս, Արևմտյան և Արևելյան Եվրոպա, Փոքր Ասիա և Իրան, մեր հանրապետությունում հանդիպում է հյուսիսարևելյան շրջաններում, Սևանի ավազանում, Վայքում և Զանգեզուր-Մեղրիում։
Կենսաբանական նկարագիր
Աճում է սկսած 1000մ-ից մինչև անտառի վերին սահմանները։ Բարձրաճ ծառ է, առաջին եծության՝ մինչև 25-30 մ բարձրությամբ և 1 մ բնի տրամագծով։ Տալիս է ամուր և գեղեցիկ բնափայտ, որը լայն կիրառություն ունի կահույքի արտադրության մեջ։ Անտառային համակեցություններում հանդիպում է հաճարենու, կաղնու, բոխու ծառուտներում։ Պահանջկոտ է հողի և խոնավության նկատմամբ, սակայն դիմանում է նաև համեմատաբար չոր պայմաններում։ Երբեմն կազմակերպում է մաքուր ծառուտներ։ Ստվերատար է, ամեն տարի առատ պտղաբերում է և տալիս բավարար ինքնացանք։ Լայն կիրառություն ունի անտառային մշակույթներում և կանաչապատման մեջ։ Ունի բազմաթիվ պարտիզային ձևեր։
Գրականություն
Կատեգորիա:Թխկազգիներ Կատեգորիա:1753 թվականին նկարագրված բույսեր
Ալես Բաչիլո
Ալես Բաչիլո (Ալեքսանդր Նիկոլաևիչ Բաչիլո, Алесь (Аляксандр Мікалаевіч) Бачы́ла, ), բելառուս արձակագիր, դրամատուրգ, թարգմանիչ, բանաստեղծ։ Բելառուսական ԽՍՀ-ի արվեստի վաստակավոր գործիչ (1967):
Կենսագրություն
Ալես Բաչիլոն մասնակցել է Հայրենական Մեծ պատերազմին ընդհուպ դրա ավարտը։ Հետպատերազմյա տարիներին աշխատել է «Настаўніцкай газеце» (Ուսուցչական թերթ) թերթի խմբագրությունում։ Հետո աշխատել է «Літаратура і мастацтва» (Գրականություն և արվեստ) թերթում որպես գլխավոր խմբագրի տեղակալ։ Նա «Полымя» (Պլամյա) ամսագրի քարտուղարն էր։ 1972-ից 1978 թվականներն ընկած ժամանակահատվածում Ալես Բաչիլոն որպես խմբագիր աշխատել է «Мастацкая літаратура» (Գեղարվեստական գրականություն) խմբագրությունում։ 1946 թվականից սկսած նա ԽՍՀՄ Գրողների միության անդամ է եղել ։
Ալես Բաչիլոն իր մահկանացուն կնքել է 1983 թվականի հունվարի 3-ին։
Ստեղծագործություններ
Ալես Բաչիլոն իր ստեղծագործությունները հրատարակել է 1934 թվականից։ Նրա գրքերից են. Ալես Բաչիլոն զբաղվել է նաև թարգմանական աշխատանքով։
Արտաքին հղումներ
Կատեգորիա:Հունվարի 3 մահեր Կատեգորիա:Բելառուս գրողներ Կատեգորիա:ԽՍՀՄ գրողների միության անդամներ Կատեգորիա:20-րդ դարի բանաստեղծներ Կատեգորիա:Խորհրդային գրողներ Կատեգորիա:Խորհրդային բանաստեղծներ Կատեգորիա:Խորհրդային թարգմանիչներ Կատեգորիա:Բելառուս արձակագիրներ Կատեգորիա:Բելառուս դրամատուրգներ Կատեգորիա:20-րդ դարի տղամարդ գրողներ Կատեգորիա:Բելառուս բանաստեղծներ Կատեգորիա:Բելառուս թարգմանիչներ Կատեգորիա:Խորհրդային դրամատուրգներ Կատեգորիա:Հայրենական մեծ պատերազմի մասնակիցներ Կատեգորիա:20-րդ դարի գրողներ Կատեգորիա:20-րդ դարի թարգմանիչներ Կատեգորիա:Հայրենական պատերազմի 2-րդ աստիճանի շքանշանակիրներ Կատեգորիա:Կովկասի պաշտպանության համար մեդալակիրներ Կատեգորիա:Բանաստեղծներ այբբենական կարգով
Ֆլեշբեք
Ֆլեշբեք (flash «Լուսավորում, բռնկում» + «հետ», և նույնպես հակառակ կադր), գեղարվեստական ոճաձև, հիմնականում կինեմատոգրաֆիայում, պատմվածքի հաջորդականության ժամանակավոր ընդհատմամբ, անցյալի որոշակի իրադարձությունների ցուցադրման նպատակով : Գրականագիտության մեջ ֆլեշբեքի անալոգը համարվում է ռետրոսպեկտիվան (հետադարձ հայացք): Հակառակ՝ սյուժետային «հայացք դեպի ապագա» ոճաձևն անվանվում է ֆլեշֆորվարդ ։
Ֆլեշբեքին հաճախ անդրադառնում են պատմվածքի հերոսների քայլերի բացատրության, նրանց մտքերի և մտադրությունների (սուբյեկտիվ օգտագործում) բացահայտման համար։ Նույնպես ֆլեշբեքը կարող է օգնել կարճ ծանոթանալ իրադարձությունների նախապատմության հետ, առանց որի դժվար է լինելու հասկանալ ներկա սյուժեն (սուբյեկտիվ օգտագործում) ։ Երբեմն ամբողջ ստեղծագործությունը կարող է ֆլեշբեքերի անդադար շարք լինել, ինչպես օրինակ «Քաղաքացի Քեյնը» ֆիլմում ։
Օրինակներ
Լինդա Սեգերը կինեմատոգրաֆիայում ֆլեշբեքի օգտագործման հաջող օրինակ է բերում «Մնա իմ հետ», «Հորդումների տիրակալը» և «Հասարակ մարդիկ» ֆիլմերը ։
Ծանոթագրություններ
Կատեգորիա:Կինեմատոգրաֆիա Կատեգորիա:Հեռուստատեսային տերմինաբանություն Կատեգորիա:Ֆիլմերի և վիդեոների տերմինաբանություն‎
Բոնվիլ (Շարանտի գավառ)
Բոնվիլ (Bonneville), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 158 մարդ, բնակչության խտությունը` 15.67 մարդ/կմ²։ Բնակավայրը զբաղեցնում է 10.08 կմ² տարածք։
Աշխարհագրություն
Գտնվում է Փարիզ քաղաքից 380 կմ հարավ-արևմուտք, Պուատիե քաղաքից` 90 կմ հարավ, Անգուլեմ քաղաքից` 28 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 91 աշխատունակ (15-64 տարեկան) բնակիչ, որոնցից ակտիվ էին 73-ը, իսկ ոչ ակտիվները` 18։ Ակտիվության ցուցանիշը կազմում է 80,2 %։ 73 աշխատունակ մարդկանցից աշխատել է 62 անձ (34 տղամարդ և 28 կին)։ Գործազուրկ են եղել 11 անձ (7 տղամարդ և 4 կին)։ 18 անաշխատունակներից 5-ը եղել են աշակերտներ կամ ուսանողներ, 7-ը` թոշակառուներ, իսկ 6-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Դրախտուհի
Դրախտուհի, հայկական իգական անուն։ Առաջացել է հայերեն դրախտ բառից ։ Նորակերտ հազվագյուտ անուն է ։
Ծանոթագրություններ
Կատեգորիա:Հայկական իգական անձնանուններ
Սիվորոտկա (Սուխոնայի վտակ)
Սիվորոտկա (Сыворотка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի ձախ ափում՝ 10 կմ հեռավորության վրա։ Գետի երկարությունը 13 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ռամիկուր
Ռամիկուր (Ramicourt), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Բոեն ան Վերմանդուա կանտոնայի կազմի մեջ։ Կոմունայի շրջանը՝ Սեն Կանտեն։
INSEE կոդը՝ 02635:
Բնակչություն
2010 թվականին բնակչությունը կազմել է 171 մարդ ։
Տնտեսություն
2010 թվականի տվյալներով 110 աշխատունակ բնակիչներից 84-ը (15-64 տարեկան) տնտեսապես ակտիվ են, 26-ը՝ պասիվ (ակտիվության ինդեքսը՝ 76,4 %, 1999 թվականին՝ 76,6 % էր)։ 84 ակտիվ բնակիչներից 78-ը (42 տղամարդ և 36 կին) աշխատում են, գործազուրկ էր 6-ը (3 տղամարդ և 3 կին)։ 26 պասիվներից 12-ը աշակերտներ և ուսանողներ են, 7-ը՝ թոշակառուներ, 7-ն էլ պասիվ են այլ պատճառներով ։
Արտաքին հղումներ
Կատեգորիա:Ֆրանսիայի կոմունաներ Կատեգորիա:Ֆրանսիայի բնակավայրեր Կատեգորիա:Էնա գավառի բնակավայրեր Կատեգորիա:Էնա դեպարտամենտի կանտոններ
Վիրջիլ Վան Դեյք
Վիրջիլ Վան Դեյք (8 հուլիս 1991, Բրեդա), հոլանդացի ֆուտբոլիստ սուրինամյան արմատներով, անգլիական Սաութհեմփթոն ակումբի կենտրոնական պաշտպան։ Հանդես է գալիս Հոլանդիայի ֆուտբոլի ազգային հավաքականում և Սաութհեմփտոնում։
Կենսագրություն
Վան Դեյքը ծնվել է 1991 թվականի հուլիսի 8-ին Հոլանդիայի Բրեդա քաղաքում։
Ակումբային կարիերա
Վիրջիլ Վան Դեյք - <<Գրոնինգեն>> ակումբի ակադեմիայի շրջանավարտ,որտեղ հայտնվել է 2010 թվականին <<Վիլհելմ ll>>-ում մեկ տարի մնալուց հետո։ 2011 թվականից սկսած նա ելույթներ էր ունենում <<Գրոնինգեն>>-ի մեկնարկային կազմում, Վան Դեյքի առաջին հանդիպումը անց է կացրել ապրիլի 1-ին <<Դեն Հաագի>>-ի հետ խաղում, որտեղ նա դաշտում անց է կացրել 28 րոպե ։ Հոկտեմբերի 30 -ին Վան Դեյքը խփել է իր առային գօլը, գրավելով << Ֆեյնորդ>>-ի դարպասը։ Վան Դեյք - իդեալական կենտրոնական պաշտպան ժամանակակից ֆուտբոլում, նա կարող է հզորեցնել և <<Բարսելոնան>> և <<Ռեալ Մադրիդը>>։ Ջեյմի Ռեդնապ 2013 թվականի հունվարին հայտնվեց ինֆորմացիա,որ Վան Դեյքը կարող է տեղափոխվել <<Էվերտոն>> կամ <<Քուինզ Պառկ Ռեյնջեռս>>։ Հունիսի 21-ին պաշտոնապես հայտարարվեց նրա <<Սելթիկ>> տեղափոխության և 4 տարվա պայմանագրի կնքման մասին։ 2015 թվականին նա տեղափոխվեց անգլիական <<Սաութհեմփթոն>>։ 2017 թվականի գարնանը նրանով լրջորեն հետաքրքրված էր անգլիական <<Լիվերպուլը>>, բայց ակումբը նրան բաց չթողեց չնայած ֆուտբոլիստի հեռանալու ցանկությանը։
Ծանոթագրություններ
Կատեգորիա:Հոլանդացի ֆուտբոլիստներ Կատեգորիա:Նիդերլանդների հավաքականի ֆուտբոլիստներ Կատեգորիա:Վիլեմ II-ի ֆուտբոլիստներ Կատեգորիա:Գրոնինգենի ֆուտբոլիստներ Կատեգորիա:Սելտիկի ֆուտբոլիստներ Կատեգորիա:Սաութհեմփթոնի ֆուտբոլիստներ Կատեգորիա:Լիվերպուլի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Իուլտինսկի շրջան
Ստեղծվել է 1953 թվականին։ Վարչական կենտրոնը՝ Էգվեկինոտ ։
Աշխարհագրություն
Շրջանի տարածքի մակերեսը կազմում է 134600 կմ²։
Բնակչություն
2012 թվականի մարդահամարի արդյունքներով շրջանում բնակվում էր 5352 մարդ։ Բնակչության խտությունը կազմում էր 0,04 մարդ/կմ²։
Տրանսգենդերների հիշատակի օր
Տրանսգենդեր անձանց հիշատակի օր (Transgender Day of Remembrance), ամեն տարի նոյեմբերի 20-ին նշվող տրանսֆոբիայի պատճառով սպանված մարդկանց հիշատակի օր, որի ընթացքում մարդիկ նաև փորձում են հասարակության ուշադրությունը հրավիրել տրանսգենդեր անձանց հանդեպ բռնության վրա ։
Այդ օրը տարբեր իրավապաշտպան, ֆեմինիստական և ԼԳԲՏ կազմակերպությունները ցույցեր, դասընթացներ և մոմերով սգո երթեր են անցկացնում ։ Միջոցառումների նպատակն է հասարակության ուշադրությունը դարձնել նրան, որ տրանսգենդեր անձիք այլ փոքրամասնություններից առավել հաճախ են դառնում բռնի հանցագործությունների զոհ։
Պատմություն
1998 թվականի նոյեմբերի 28-ին իր բնակարանում սպանվել է բոստոնցի սևամորթ ռոք երաժիշտ և տրանսգենդեր կին Ռիտա Հեսթերը ։ Անհայտ հանցագործը դանակով մի քանի հարված էր հասցրել նրան։ ԼԳԲՏ համայնքում հայտնի երգչուհին արդեն 10 տարի ապրում էր որպես կին ։
Մեկ տարի անց Ռիտա Հեսթերի ընկերները և ծանոթները կազմակերպել են «հիշատակի հերթապահություն»․ 1999 թվականին՝ հիշատակի առաջին օրը մոմերով Սան Ֆրանցիսկոյի փողոցներ են դուրս եկել հարյուրավոր մարդիկ ։ Դրանից հետո այդ միջոցառումը սկսել է անցկացվել մի շարք քաղաքներում ինչպես ԱՄՆ-ում, այդպես էլ այլ երկրներում։ 2008 թվականին առաջին անգամ այս օրը նշել են Ուկրաինայում (Կիև) և Ռուսաստանում (Սանկտ Պետերբուրգ) ։ 2010 թվականին այդ միջոցառումների վրա հարձակումներ են տեղի ունեցել  ։
Կառավարությունների կողմից ճանաչում
2017 թվականի դեկտեմբերի 12-ին Կանադայի Օնտարիո նահանգը միաձայն ընդունել է Տրանսգենդեր անձանց հիշատակի օրվա մասին օրենքը՝ պաշտոնապես ճանաչելով այն և Օնտարիոյի օրենսդիր ժողովից պահանջելով ամեն տարի լռության րոպե անցկացնել նոյեմբերի 20-ին ։
Արտաքին հղումներ
Կատեգորիա:Միջազգային օրեր Կատեգորիա:ԼԳԲՏ միջոցառումներ Կատեգորիա:Հպարտության շքերթներ Կատեգորիա:Նոյեմբերի իրադարձություններ Կատեգորիա:Մարդու իրավունքների խախտում Կատեգորիա:ԼԳԲՏ պատմություն Կատեգորիա:ԼԳԲՏ մշակույթ Կատեգորիա:ԼԳԲՏ իրավունքներ
Վառնայի ակվարիում
Վառնայի ակվարիում (Варненски аквариум), ակվարիում, որը գտնվում է Բուլղարիայի սևծովյան ափին տեղակայված Վառնա քաղաքում ։
Ակվարիումում ներկայացված է Սև ծովի բուսական և կենդանական աշխարհը՝ ընդհանուր հաշվով 140 ձկնատեսակներ, հիմնականում՝ քաղցրահամ ջրերում տարածված, միջերկրածովյան ավազանի, ինչպես նաև Համաշխարհային օվկիանոսի էկզոտիկ ձկներ։
Պատմություն
Ակվարիումը հիմնադրվել է 1906 թվականի հունվարի 6-ին՝ արքայազն Ֆերդինանդ I-ի կողմից։ Ֆերդինանդը նպատակ ուներ ստեղծել ծովային կենդանիների կենսաբանական կայան։ Ակվարիումի հիմնադրմանն աջակցել է գերմանացի կենսաբան Անտոն Դոհենին՝ Նեոպոլի կենդանաբանական այգու հիմնադիրը, ով տրամադրել է լուսանկարներ և մի շարք միջոցներ։
1906 թվականի հունվարի 25-ին Վառնայի քաղաքային խորհուրդը դրամական միջոցներ է հատկացրել ակվարիումի շինարարության համար և այս աշխատանքների իրագործման համար նշանակել նոր հանձնաժողով։ Այդ հանձնաժողովը որոշել է ակվարիումի շենքը կառուցել Սև ծովի ափին։
Ներկայումս ակվարիումը հետազոտական կենտրոն է, որտեղ ուսումնասիրվում է հիդրոկենսաբանություն, հիդրոքիմիա, միկրոկենսաբանություն։ Այստեղ անցկացվում են նաև պլանկտոնի և բենթոսի հետազոտություններ ։ Վառնայի ակվարիումին կից գործում է գրադարան, որտեղ պահվում են որոշ հազվագյուտ գրքեր և քարտեզներ։
Իոնա Խելաշվիլի
Աբեղա Իոնա (იონა, աշխարհիկ անունը՝ Իվանե Խելաշվիլի, იოანე ხელაშვილი, ), վրացի հոգևոր գրող, հասարակական գործիչ, աբեղա։
Կենսագրություն և գործունեություն
Իվանե Խելաշվիլին ծնվել է 1772 թվականին ներկայիս Կախեթի մարզի Վաքիր գյուղում՝ գյուղացու ընտանիքում։ Իվանեի հայրը նահատակվել է դաղստանցիների հետ ընդհարման ժամանակ։ Շուտով մահանում է նաև մայրը։ Իվանե Խելաշվիլին դաստիարակվել է Հերակլ II թագավորի արքունիքում։ Վերջինիս մահվանից հետո օգտվել է որդու՝ Գեորգի XII թագավորի հովանավորչությունից։ Դեռևս Վաքիրում ապրելու տարիներին սովորում է աստվածաբանություն՝ 6 տարեկան հասակից սկսած՝ գյուղի եկեղեցում։ Առավել խորությամբ Իոնա Խելաշվիլին կրոն է ուսումնասիրում Մետեխի եկեղեցում 1793 թվականից։ Այն բանից հետո, երբ Թբիլիսի են արշավում Աղա-Մահմեդ Խան Ղազարի զորքերը (1795), Իվանեն տեղափոխվում է Թելավ, որտեղ շարունակում է ուսումնառությունը։ 1800 թվականին Իվանեն ձեռնադրվում է որպես կուսակրոն և անվանակոչվում Իոնա. սկսում է հոգևոր գործունեություն ծավալել Քվաթախևի վանքում։
1805 թվականին արքա Իրակլի II-ի որդի արքայազն Փառնավազի շքախմբի հետ հեռանում է Վրաստանից։ Ապրել է Վորոնեժում և Մոսկվայում, իսկ 1806 թվականից՝ Սանկտ Պետերբուրգում։ 1809 թվականից 1812 թվականներն ընկած ժամանակահատվածում ուսանում է Սանկտ Պետերբուրգի հոգևոր ակադեմիայում։ Ձեռնադրվել է որպես սարկավագ, իսկ հետո նաև երեց։ Իոնա Խելաշվիլին Վրաստանի թագավորական ընտանիքի ընտանեկան հոգևորականն է եղել (արքայազն Դավիդ, Թեյմուրազ Բագրատիոնի, Աննա Իմերեթացի թագուհի)։
Ապրելով Պետերբուրգում` Իոնան ակտիվ գործունեություն է ծավալել վրացական հայրենակցության միությունում, օգնել է վրացիներին, հատկապես վրացի ուսանողներին։ Նրա օգնությամբ է Պետերբուրգի համալսարան ընդունվել վրացի ապագա գրող Սոլոմոն Դոդաշվիլին։
Իոնա Խելաշվիլին իր մահկանացուն կնքել է 1837 թվականին։ Հուղարկավորված է Ալեքսանդր Նևսկու մայրավանքում (Սանկտ Պետերբուրգ)։
Ստեղծագործություններ
Իոնա Խելաշվիլին ստեղծել է ավելի քան 40 հոգևոր ստեղծագործություններ։ Գրել է ինքնակենսագրական «Ռոնինի» (Ուխտագնացություն) վեպը։ Փիլիսոփայական-հոգևոր բնույթի երկ է «Երեսունչորս հարցերի գիրքը»՝ հարցուպատասխանի ժանրով գրված։
2000 թվականին հրատարակվել է Իոնայի նամականին (1809-1835), այդ թվում և վրացական արքունիքի անդամներին ուղղված նամակները։
Իոնայի կողմից գրված «Քարոզներ» ստեղծագործությունը համարվում է վրացական աղոթական արվեստի նմուշներից մեկը ։
Գրականություն
Կատեգորիա:Վրացի գրողներ Կատեգորիա:Վրացի հասարակական գործիչներ Կատեգորիա:Վրացի փիլիսոփաներ
Գիորգի Սեթուրաձե
Գիորգի Սեթուրաձե (გიორგი სეთურიძე, 1985 թվականին ապրիլի 8-ին, Թիֆլիսում), վրաց ֆուտբոլիստ։ «Ելինհետի Ռուդոլշտատ» ակումբի կիսապաշտպան։ Գրեթե խաղացողի ողջ կարիերան անց է կացրել վրացական և ադրբեջանական ակումբներում ։
Արտաքին հղումներ
Կատեգորիա:Ապրիլի 8 ծնունդներ Կատեգորիա:1985 ծնունդներ Կատեգորիա:Թբիլիսի քաղաքում ծնվածներ Կատեգորիա:Անձինք այբբենական կարգով Կատեգորիա:Վրաստանի հավաքականի ֆուտբոլիստներ Կատեգորիա:Վրացի ֆուտբոլիստներ Կատեգորիա:Ֆուտբոլիստներ այբբենական կարգով Կատեգորիա:Լոկոմոտիվ Թբիլիսիի ֆուտբոլիստներ Կատեգորիա:Դինամո Թբիլիսիի ֆուտբոլիստներ Կատեգորիա:Ֆուտբոլի կիսապաշտպաններ
Ռովերետա
Ռովերետան գյուղ (curazia) Սան Մարինոյում ։ Պատկանում է Սերավալեի քաղաքապետարանին։ Իտալերեն լեզվով նրա անունը նշանակում է «Սեսիլի Կաղնիներ» անտառ։
Աշխարհագրությունը
Գյուղը գտնվում է հյուսիս-արևմտյան անկյունում, Ֆալչիանոյից և Իտալիայի ոչ հեռու, սահմանակից Կերասոլոյի արդյունաբերական տարածքի մոտ (Կորիանո ծխական գյուղի մոտ)։  Այն սպասարկվում է Ռիմինի-Սան Մարինո 72 ազգային ճանապարհի՝ Սան Մարինո մայրուղու կողմից։
Ջորջ Ֆլոյդի բողոքի ցույցերի ընթացքում հանված հուշարձանների ցանկ
2020 թվականի մայիսին Ջորջ Ֆլոյդի սպանությանը հաջորդած բողոքի ակցիաների ընթացքում Ամերիկայի Միացյալ Նահնագներում և մի շարք այլ երկրներում, մի շարք հուշարձաններ և հուշահամալիրներ հանվել են, կամ հայտարարվել է դրանք հանելու պլանները։ Այս հուշարձաններից որոշները հանելու համար երկար տարիներ երբեմն օրենքի և դատարանի օգնությամբ պայքարել են։ Որոշ դեպքերում հեռացումը պաշտոնական է եղել, մյուս դեպքերում՝ մասնավորապես Բիրմինգհեմում, Մոնտգոմերիում և Ալաբամա նահանգում գտնվող Մոբիլում, արձանների հանելը արգելող օրենքները դիտավորյալ խախտվել են։ Ընդհանուր թեման սևամորթների հանդեպ պատմականորեն վատ վերաբերմունքն է եղել, նրանց նկատմամբ Համադաշնության տարիներին պատժամիջոցների կիրառումը։
Հուշարձաններ և հուշահամալիրներ
Ջորջ Ֆլոյդի բողոքի ցույցերի ընթացքում հանվել են ստորև նշված հուշարձանները և հուշահամալիրները՝ ստրկատիրական շարժման, ռասիզմի, ստրուկների առևտրի կամ Համադաշնության հետ կապ ունենալու պատճառով։ Նրանց մեծ մասը գտնվում է Միացյալ Նահանգներում, բայց որոշ հուշարձաններ հանվել են այլ երկրներում, օրինակ ՝ Էդվարդ Կոլստոնի հուշարձանը Միացյալ Թագավորության տարածքում էր։
Այլ երկրներ
Բացի այդ, վերանայվում են Լոնդոնում և Գլազգոյում փողոցների անունները, որոնք կապ ունեն ստրկության հետ
Արտաքին հղումներ
Կատեգորիա:Ցանկեր Կատեգորիա:2020 ԱՄՆ-ում
Պիվովարովայի եկամտաբեր տուն (Դոնի Ռոստով)
Պիվովարովայի եկամտաբեր տուն (Доходный дом Пивоваровой), մշակութային ժառանգության օբյեկտ Ռուսաստանի Դաշնության Դոնի Ռոստով քաղաքում։ Գտնվում է Շահումյան փողոց, տուն 45/28 հասցեում ։ Շենքը մշակութային ժառանգության օբյեկտ է Աշխատանքի և պատմության ու մշակույթի հուշարձանների պահպանության մարզային տեսչության 2004 թվականի դեկտեմբերի 29-ի թիվ 191 հրամանի համաձայն։ Թե ում անունով է տունն այսպես կոչվում, հայտնի չէ ։
Պատմություն
Պիվովարովայի եկամտաբեր տունը կառուցվել է XIX դարի վերջում - XX դարի սկզբում բժիշկ Պյոտր Պավլովիչ Չուբուխչիևի կողմից։ Շենքը նրա սեփականությունն էր մինչև 1915 թվականը։ Շենքում, բացի մաշկային և վեներական հիվանդությունների նրա բժշկական աշխատասենյակից, գտնվում էին նաև ատամնաբույժներ Ռևիչի և Ռոզովսկայա-Սուսլիկովայի ատամնաբուժական աշխատասենյակները, ինչպես նաև գործել է երդվյալ հավատարմատար Աբրամով-Տրապեզոնցևի օգնականի գրասենյակը։ Տունը պահպանվել է մինչև XXI դարը ։
2013 թվականի փետրվարին հայտնի դարձավ, որ պետության կողմից պահպանվող շենքը մասնակիորեն վերակառուցվել է առանց պաշտոնական թույլտվություն ստանալու։ Տան առաջին հարկը վարձակալությամբ տրվել է սրճարանի ։
2013 թվականի ապրիլին տեղեկություն հայտնվեց, որ շենքի հիմքի մոտ կատարվում են կոյուղուն միանալու նորոգման աշխատանքներ` չպահպանելով օրենսդրական բոլոր նորմերը։ Կատարվող աշխատանքների հետևանքով, ըստ բնակիչների, բնակարաններում առաջացել են ճաքեր։ Մշակույթի մարզային նախարարության աշխատակիցն արձանագրել էր պետության կողմից պահպանվող օբյեկտի ամբողջականության խախտում ։
Ծանոթագրություններ
Կատեգորիա:Դոնի Ռոստովի շենքեր և կառույցներ Կատեգորիա:Ռուսաստանի մշակութային ժառանգություն
Սֆերա (թատրոն)
Մոսկվայի պետական բյուջետային մշակութային հաստատություն, Մոսկվայի դրամատիկական «Սֆերա» թատրոն, դրամատիկական թատրոն Մոսկվայում, որի հիմնադրման նախաձեռնողն է Եկատերինա Ելանսկայան։ Ստեղծվել է 1981 թվականին` ԽՍՀՄ Մշակույթի նախարարության որոշմամբ։ Թատրոնի ստեղծման ընդհանուր գաղափարը հիմնադիրը ներկայացրել է հետևյալ կերպ. «Մենք մերժում ենք խորանարդի թատրոնի սկզբունքը և քաջալերում ենք շփման տարածությունը»։
Պատմություն
Գլխավոր գաղափարը, որը դրվել էր հիմնադիրների կողմից, (վերջիններիս թվում էին դերասաններ Գեորգի Տարատորկինը, Ալեքսանդր Կալյագինը, Օլեգ Դալը, Գեորգի Բուրկովը և ուրիշ դերասանների), հանդիսատեսի և դերասանի շփման հատուկ միջավայրն էր ։ Առաջին ներկայացումները բեմադրվել են «Սֆերա» թատրոնի պաշտոնական բացումից առաջ և խաղացվել են Պ. Ի. Չայկովսկու անվան համերգային դահլիճում, որտեղ ճարտարապետական ձևով մարմնավորվել է Վսևոլոդ Մեյերխոլդի գաղափարը, ըստ որի հանդիսասրահի ամֆիթատրոնը և բեմը միավորվելով` դարձել էին մեծ կիսաբեմ։
Ներկայացումները բեմադրվում էին դատարկ բեմում և ուղեկցվում էին երգեհոնի երաժշտությամբ։
Ելանսկայան ստեղծել է ներկայացումներ` միավորելով տարբեր թատրոնի դերասանների։
Առաջին տարիներին թատրոնը գտնվում էր Մոսկվայի «Կաուչուկ» գործարանի մշակույթի պալատում, Պլյուշիխա փողոցում։ 1984 թվականին ավարտվում է «Էրմիտաժ» այգում գտնվող թատրոնի վերանորոգումը, որտեղ և տեղակայվում է «Սֆերա» թատրոնը։
1984 թվականին թատրոնում բեմադրվել է «Ո՞վ է վախենում Վիրջինիա Վուլֆից» ներկայացումը` ըստ Էդվարդ Օլբիի պիեսի։ Այն թատրոնի առաջին ներկայացումներից էր, բեմադրիչը Ռոման Վիկտյուկն էր ։
Թատրոնի ստեղծման պահից մինչև 2013 թվականը թատրոնի գեղարվեստական ղեկավարն է եղել դրա հիմնադիր Եկատերինա Ելանսկայան  ։
Արտաքին հղումներ
Կատեգորիա:Մոսկվայի դրամատիկական թատրոններ Կատեգորիա:1981 հիմնադրված կազմակերպություններ Կատեգորիա:Ռուսաստանի թատրոններ
Տեմտաս
Տեմտաս (Темтас), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի ձախ ափում՝ 21 կմ հեռավորության վրա։ Գետի երկարությունը 26 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնա գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ավստրիայի փոխկանցլեր
Ավստրիայի փոխկանցլեր (Der Vizekanzler der Republik Österreich), Ավստրիայի Հանրապետության կառավարական պաշտոն, կատարում Ավստրիայի դաշնային կանցլերի տեղակալի գործառույթը։
Սահմանադրական լիազորություններ
Համաձայն Ավստրիայի սահմանադրության 69-րդ հոդվածի 2-րդ կետի՝ Ավստրիայի փոխկանցլերն իրականացնում է հետևյալ գործառույթները․
Պրակտիկայում փոխկանցլերը սովորաբար կոալիցիոն գործող կառավարության՝ ավելի փոքր կուսակցության անդամ է, հաճախ՝ այդ կուսակցության քարտուղարը։ Եթե միայն մեկ կուսակցություն է ներկայացնում կառավարությանը, ապա փոխկանցլեր է նշանակվում կանցլերի հավանական փոխարինողն այդ պաշտոնում։
Ավստրիայի փոխկանցլերներ՝ սկսած 1919 թվականից
{| class="wikitable" style="text-align:center" ! colspan=6 |
Ավստրիայի առաջին հանրապետության փոխկանցլերներ (1919-1934)
! № ! Դիմանկար ! width=180|Փոխկանցլեր (կյանքի տարեթվեր) ! colspan=2|Պաշտոնավարում ! Կուսակցություն ! colspan=6 |
Ավստրիայի Երկրորդ Հանրապետության փոխկանցլերներ (1845-ից հետո)
! № ! Դիմանկար ! width=180|Փոխկանցլեր (կյանքի տարեթվեր) ! colspan=2|Պաշտոնավարում ! Կուսակցություն
Արտաքին հղումներ
Կատեգորիա:Ավստրիայի քաղաքականություն
Միխայել Հանեկե
«Սեր» դրամայի համար արժանացել է «Օսկար»-ի և BAFTA-ի «Լավագույն օտարալեզու ֆիլմ» անվանակարգում։ Երկու մրցանակաբաշխությունների ժամանակ էլ առաջադրվել է նաև «Լավագույն սցենար» և «Լավագույն ռեժիսոր» անվանակարգերում։
Արտաքին հղումներ
Կատեգորիա:Օսկարակիրներ Կատեգորիա:«Սեզար» մրցանակի դափնեկիրներ Կատեգորիա:Վիեննայի համալսարանի շրջանավարտներ Կատեգորիա:Բեռլինի գեղարվեստի ակադեմիայի անդամներ Կատեգորիա:Ավստրիացի սցենարիստներ Կատեգորիա:BAFTA մրցանակի դափնեկիրներ Կատեգորիա:Ավստրիացի կինոռեժիսորներ
Չաունսկի շրջան
Չաունսկի շրջան (Чаунский район, Чаан район), մունիցիպալ շրջան Ռուսաստանի Դաշնության Չուկոտկայի ինքնավար օկրուգում։
Ստեղծվել է 1933 թվականին։ Վարչական կենտրոնը՝ Պևեկ ։
Աշխարհագրություն
Շրջանի տարածքի մակերեսը կազմում է 58100 կմ²։
Բնակչություն
2010 թվականի մարդահամարի արդյունքներով շրջանում բնակվում էր 5927 մարդ։ Բնակչության խտությունը կազմում էր 0,1 մարդ/կմ²։
Արտաքին հղումներ
Կատեգորիա:Չուկոտկայի ինքնավար օկրուգ Կատեգորիա:Ռուսաստանի շրջաններ ըստ դաշնային սուբյեկտների
Մոնտե Սան Սավինո
Մոնտե Սան Սավինո (Monte San Savino), քաղաք Իտալիայում, գտնվում է Տոսկանա մարզի Արեցո գավառում ։
Բնակչությունը՝ 8667 մարդ (2008 թվականի մարդահամար տվյալների)։ Բնակչության միջին խտությունը՝ 97 մարդ/կմ²։ Զբաղեցնում է 90 կմ² տարածք։ Փոստային ինդեքս՝ 52048։ Հեռախոսային կոդը՝ 0575։
Կոմունայի հովանավորներն են սուրբ Ամբրոսիոս Մեդիոլանցին, տոնը նշվում է դեկտեմբերի 7-ին, սուրբ Էգիդիոսը և Սպոլետոյից սուրբ նահատակ Սավինուսը։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Կլապա
Կլապա, երաժշտության ավանդական ա կապելլա երգեցողության ձև Խորվաթիայի Դալմաթիա պատմական շրջանում ։ «Կլապա» բառը թարգմանվում է որպես «մի խումբ ընկերներ», արմատները գալիս են ափամերձ եկեղեցական երգեցողությունից ։ Երաժշտության հիմնական տարրերն են ներդաշնակությունն ու մեղեդայնությունը, ռիթմը հազվադեպ է շատ կարևոր լինում։ 2012 թվականին կլապան ընդգրկվել է ՅՈՒՆԵՍԿՕ-ի ոչ նյութական մշակութային ժառանգության ցանկում ։
Նկարագրություն
Կլապա խումբը բաղկացած է առաջին և երկրորդ տենորներից, բարիտոնից և բասից։ Բոլոր ձայները հնարավոր է կրկնապատկել, բացի առաջին տենորից։ Այն սովորաբար կազմված է մինչև մեկ տասնյակ տղամարդ երգիչներից։ Վերջին ժամանակներում իգական վոկալ խմբերը բավական տարածվել են, սակայն ընդհանուր առմամբ արական և իգական խմբերը չեն խառնվում։
Թեև կլապան ա կապելլա երաժշտություն է, երբեմն հնարավոր է ավելացնել կիթառ, մանդոլին։ Կլապան կարող է ուղեկցվել սինթեզատորի ստեղնաշարի հետ՝ նմանվելով հարվածային գործիքների։
21-րդ դար
Կլապայի ավանդույթը դեռևս արդի է. նոր երգեր են ստեղծվում, կազմակերպվում են փառատոներ ։ Օմիշում կազմակերպված Festival dalmatinskih klapa Omiš-ը ամենահայտնի փառատոնն է և ունի կլապա երաժշտության ավանդույթներ ։ Ամենահայտնի հաջողված խմբերից է Klapa Šufit-ը, որը 2006-2008 թվականներին հաղթել է փառատոնում։ Դալմաթիայի շատ երիտասարդներ կարևորում են կլապան և երգում են այն պարբերաբար։ Երեկոյան ժամերին փողոցներում կարելի է լսել սիրողական կլապա՝ գինու և ուտելիքի շուրջ։
2013 թվականին Խորվաթիան Եվրատեսիլ 2013 երգի մրցույթում ներկայացրել է կլապա խումբ՝ Կլապա ս Մորաը, որը հանդես է եկել Mižerja երգով։ Կլապա ս Մորան 6 կատարողներից կազմված «կլապա համույթ» է ։
Ծանոթագրություններ
Կատեգորիա:Երաժշտության տեսություն Կատեգորիա:Երաժշտական եզրույթներ Կատեգորիա:Հոգևոր երաժշտություն Կատեգորիա:Մարդկության բանավոր և ոչ նյութական ժառանգության գլուխգործոցներ
Միխաիլո Պետրովիչ
Միխաիլո Պետրովիչ (Михаило Петровић / Mihailo Petrović, ), սերբ նշանավոր մաթեմատիկոս և գյուտարար, ֆիզիկա-մաթեմատիկական գիտությունների դոկտոր, երկար տարիներ եղել է Բելգրադի համալսարանի պրոֆեսոր։ Նշանակալից ներդրում է ունեցել դիֆերենցիալ հավասարումների և ֆենոմենոլոգիական մոդելների տեսության բնագավառում, անալոգային համակարգչի նախատիպերից մեկի ստեղծողն է ։ Նաև հայտնի է որպես ակադեմիկոս, գրող, հրապարակախոս, ձկնորս, երաժիշտ և ճանապարհորդ, Առաջին և Երկրորդ համաշխարհային պատերազմների մասնակից։
Կենսագրություն
Միխաիլո Պետրովիչը ծնվել է 1868 թվականի մայիսի 6-ին Սերբիայի թագավորության Բելգրադ քաղաքում։ Աստվածաբանության պրոֆեսոր Նիկոմիդ Պետրովիչի և նրա կնոջ՝ Միլիցայի (օրիորդական ազգանունը՝ Լազարևիչ) 5 որդիներից ավագն էր։
1878-1885 թվականներին սովորել է Բելգրադի առաջին գիմնազիայում, որից հետո Բելգրադում՝ փիլիսոփայության ֆակուլտետում սովորել է բնական գիտություններ։ 1889 թվականին ուսումը շարունակելու նպատակով մեկնել է Փարիզ, մասնավորապես, ընդունելության քննություններ է հանձնել Բարձրագույն նորմալ դպրոցում։ Փարիզի համալսարանում ստացել է մաթեմատիկական գիտությունների աստիճան (1891), իսկ հետո՝ ֆիզիկական գիտությունների (1893)։ 1894 թվականի հունիսի 21-ին պաշտպանել է դիֆերենցիալ հավասարումների թեմայով դոկտորական ատենախոսությունը և արժանացել մաթեմատիկական փիլիսոփայության դոկտորի աստիճան։ Նրան դասավանդել են ֆրանսիացի նշանավոր այնպիսի գիտնականներ, ինչպիսիք են Անրի Պուանկարեն, Շառլ Հերմիտը և Էմիլ Պիկարը ։
Այդ ժամանակներից մաթեմատիկա է դասավանդել Բելգրադի բարձրագույն դպրոցում (որը հետագայում դարձավ Բելգրադի համալսարան), դիֆերենցիալ հավասարումների բնագավառում եղել է այդ ուսումնական հաստատության ամենաուժեղ մասնագետներից մեկը, պատրաստել է բազմաթիվ տաղանդավոր ուսանողներ։ Այնտեղ դասախոսություններ է կարդացել մինչև թոշակի անցնելը՝ 1938 թվականը և դոկտորական ատենախոսությունների պաշտպանության ժամանակ միշտ եղել է մենտոր։ 1897 թվականին դարձել է Սերբիայի գիտությունների և արվեստի ակադեմիայի թղթակից անդամ և Զագրեբում Խորվաթիայի գիտությունների և արվեստների ակադեմիայի թղթակից-անդամ։ 31 տարեկան հասակում ճանաչվել է որպես Սերբիայի գիտությունների ակադեմիայի լիիրավ անդամ ։
Պետրովիչն իր ամբողջ կյանքի ընթացքում հետաքրքրվել է ձկնորսությամբ, լրջորեն ուսումնասիրել է այդ արվեստը և նույնիսկ քննություններ է հանձնել վարպետ ձկնորսի կոչման համար, այդտեղից էլ նրա Ալաս մականունը (գետի ձկնորս)։ Սիրել է նվագել կիթառ, 1896 թվականին հիմնել է «Суз» երաժշտական հասարակությունը։ Կառուցել է հիդրավլիկ ինտեգրատոր և 1900 թվականին Փարիզում Համաշխարհային ցուցահանդեսի ժամանակ այդ գյուտի համար ստացել ոսկե մեդալ։ Եղել է մոլի ճանապարհորդ, օրինակ, եղել է երկու բևեռներում՝ Հյուսիսային և Հարավային ։
Իր երկարատև գիտական գործունեության ընթացքում Պետրովիչը հրատարակել է բազմաթիվ գյուտերի նախագծեր, գիտական աշխատանքներ, գրքեր և ծովայի արշավների ընթացքում կատարված նշումներ։ Ստացել է մի շարք հեղինակավոր մրցանակներ և պարգևներ, եղել արտասահմանյան մի շարք գիտությունների ակադեմիաների (Պրահա, Բուխարեստ, Վարշավա, Կրակով) և գիտական հասարակությոնների անդամ։ Երբ 1927 թվականին մահացավ Յովան Ցվիիչը, Միխաիլո Պետրովիչն առաջադրվեց Սերբիայի գիտությունների թագավորական ակադեմիայի նախագահի պաշտոնում, սակայ ոչ բոլոր պրոֆեսորները պաշտպանեցին նրա թեկնածությունը, և նա չընտրվեց։ Դրա հնարավոր պատճառը Պետրովիչի սերտ ընկերությունն էր իշխան Գեորգի Կարագեորգիևիչի՝ թագավորի եղբոր հետ, որը 1925 թվականին ձերբակալվել էր և ենթարկվել տնային կալանքի։ 1931 թվականի ակադեմիայի անդամները նորից միաձայն առաջադրեցին Պետրովիչի թեկնածությունը, բայց ղեկավարությունը կրկին մերժեց նրան։ Այդ պաշտոնում նշանակեցին Պետրովիչի գործընկերոջը՝ մաթեմատիկոս Բոգդան Գավրիլովիչին։
Որպես սպա մասնակցել է Բալկանյան պատերազմներին և Առաջին համաշխարհային պատերազմին, որից հետո դարձել է պահեստային։ Զբաղվել է ծածկագրությամբ, նրա գաղտնագրման համակարգը հարավսլավական բանակում կիրառվել է երկար տարիներ։ Երբ Երկրորդ համաշխարհային պատերազմի ժամանակ գերմանացիները ներխուժեցին Հարավսլավիա, Պետրովիչը նորից զորակոչվեց բանակ։ Գերի է ընկել, բայց շուտով նրան ազատ են արձակել լուրջ հիվանդության պատճառով։ Մահացել է Բելգրադի իր տանը 1943 թվականի հունիսի 8-ին։
Ընտրյալ աշխատություններ
Ստեղծագործությունների լիակատար հավաքածուն․
Արտաքին հղումներ
Կատեգորիա:Սերբ գիտնականներ Կատեգորիա:Սերբ գյուտարարներ Կատեգորիա:Առաջին համաշխարհային պատերազմի մասնակիցներ Կատեգորիա:Երկրորդ համաշխարհային պատերազմի մասնակիցներ Կատեգորիա:Փարիզի համալսարանի շրջանավարտներ Կատեգորիա:Մաթեմատիկոսներ այբբենական կարգով Կատեգորիա:Ֆիզիկամաթեմատիկական գիտությունների դոկտորներ Կատեգորիա:Ակադեմիկոսներ Կատեգորիա:Սերբ հրապարակախոսներ
Սեփահսալար մզկիթ
Սեփահսալար մզկիթ ( - Masjed-e Sepahsālār), հայտնի պատմական մզկիթ Իրանի մայրաքաղաք Թեհրանում։ Մզկիթի շինարարական աշխատանքներն սկսվել են 1879 թվականից Միրզա Հոսեյն Սեփահսասարի հրամանով, ով Նասեր ալ-Դին Շահ-Ղաջարի թագավորության շրջանում Իրանի վարչապետն էր։ Շինարարության առաջին փուլը ավարտվել է սկսվելուց հինգ տարի անց։ Մզկիթը 1979 թվականի Իրանի հեղափոխությունից հետո անվանափոխվել էր Շահիդ Մոթահհարի (مسجد شهید مطهری), սակայն այն հայտնի է իր նախկին՝ Սեֆահսալար մզկիթ անվանումով։
Սեփահսալար մզկիթը Թեհրանում ամենամեծ մզկիթներից մեկն է ։ Ղաջարիների դինաստիայի գահակալման վերջին տարիներին, ինչպես նաև Փահլավիների դինաստիայի գահակալման սկզբներին Սեփահսալար մզկիթը իր ութ մինարեթներով, որոնք պարսկական մզկիթների մեջ եզակի էին, Թեհրանի խոշորագույն նշաձողերից դարձավ ։
Մզկիթը գտնվում է Բահարեստանի հրապարակի հարավարևելյան մասում, Իրանի Ազգային խորհրդատվական ասամբլեայի կողքին։
Ճարտարապետություն
Սեփահսալար մզկիթը Թեհրանում առաջին մզկիթն է, որի դիզայնը բաղկացած է պարսկական ճարտարապետության և Ստամբուլի մզկիթների ճարտարապետության խառնուրդից։ Շինությունը ոգեշնչվել է Սպահանի Ջամե, Շարհարհա և Սուլթան Ահմեդի մզկիթներից։ Մզկիթն ունի հատուկ գմբեթ և ութ մինարեթ ։
Մզկիթի գլխավոր մուտքը և ճակատը՝ ղաջարական ճարտարապետական ոճի բավականին ինքնատիպ նմուշներ են։
Սալիկները, որոնք լիարժեք ծաղկուն ծաղկային տաղավարներով են, սովորաբար զարմանահրաշ Քաջարի ոճով զարդարում են բակը։ Մզկիթի գմբեթի երկարությունը 37 մետր է, որը հենվում է 44 սյունակների վրա ։
Tehran tourism
Ծանոթագրություններ
Կատեգորիա:Թեհրանի մզկիթներ Կատեգորիա:Գմբեթավոր կրոնական շենքեր և կառույցներ
Հարիեթ Մորիսոն Իրվին
Հարիեթ Մորիսոն Իրվին (Harriet Irwin, ամբողջական անունը` Հարիեթ Աբիգեյլ Մորիսոն Իրվին (Harriet Abigail Morrison Irwin), ), ինքնուս ճարտարապետ, ԱՄՆ-ում ճարտարապետական նորարարությունների համար վկայագիր ստացած առաջին կինը։
Կենսագրություն
Հարիեթ Մորիսոն Իրվինը ծնվել է 1828 թվականին ԱՄՆ Հյուսիսային Կարոլինայի Մեկլենբուրգ շրջանում Հյուսիսային Կարոլինայի կանանց Դեվիդսոն քոլեջի առաջին նախագահի ընտանիքում։ Նրա ղեկավարությամբ Հարիեթը ստացել է նախնական ընտանեկան կրթություն, այնուհետև ուսումը շարունակել է Սեյլեմի կանանց քոլեջում։ Քոլեջն ավարտելուց հետո այդ ժամանակաշրջանի շատ երիտասարդների նման Հարիեթը ճամփորդության է մեկնել Եվրոպա։ Ամուսնությունից հետո բնակություն է հաստատել Շառլոթ քաղաքում, որտեղ զբաղվել է տնային տնտեսությամբ։ Քանի որ նա չէր սիրում բնակարանի անկյուններում կուտակված աղբի մաքրման աշխատատար գործընթացը, այդ խնդիրը լուծելու համար Հարիեթը որոշում է փոփոխել սենյակների նախագծումը և առաջարկում է բնակարանի նոր դիզայն։ Չնայած Իրվինը ձևականորեն չուներ ճարտարապետական կրթություն, նա ինքնուրույն նախագծում և կառուցում է հեքսագոնալային բնակարան, որը չուներ սուր անկյուններ (մեղրահացի սկզբունքով)։
Իրվինը ԱՄՆ-ում առաջին կինն է, որ 1869 թվականի օգոստոսի 24-ին ստացել է ճարտարապետական նորամուծությունների վկայական։ Հետագայում նա նախագծել և կառուցել է երկու համանման շենքեր։ 1871 թվականին Հարիեթը գրում և հրատարակում է վեպ, ինչպես նաև պարբերական մամուլում հրապարակում է տարբեր թեմաներով հոդվածներ։ Հարիեթը եղել է ինը երեխաների մայր։ Մահացել է 1897 թվականին և թաղված է տեղի գերեզմանատանը։ Նրա գերեզմանը հեքսագոնալային տիպի է ։
Աղբյուրներ
Կատեգորիա:Ամերիկացի ճարտարապետներ Կատեգորիա:Ամերիկացի գյուտարարներ
Կլարա Լուչիանի
Կլարա Լուչիանի (Clara Luciani; ), ֆրանսիացի երգչուհի և երգերի հեղինակ  ։
Կյանք և կարիերա
Լուչիանին կորսիկական ծագմամբ ընտանիքից է։ Նրա պապիկը, որին նա չէր ճանաչում, Այաչչոյից էր ։ Կլարա Լուչիանին մեծացել է Մարսելի Սետեմ լե Վալոն համայնքում։ Մինչև իր երաժշտական կարիերայի սկիզբը, նա սովորում էր Արվեստի պատմության քոլեջում։ Բացի այն, Լուչիանին աշխատում էր որպես պիցցայի խոհարար, դայակ, վաճառողուհի Զառայում և անգլերենի ուսուցչուհի։
2011 թվականին նա հանդիպել է La Femme խումբը, որտեղ նա ժամանակավորապես դարձել է կանացի ձայներից մեկը։ Նա մասնակցել է 2013 թվականին թողարկված «Psycho Tropical Berlin» ալբոմի երկու երգերին ։ Խումբը լքելուց հետո նա՝ Մաքսիմ Սոկոլինսկիի հետ ձևավորել է Hologram դուոն։